APSTIPRINĀTS 
DU SATVERSMES SAPULCĒ 
2022. gada 31. oktobra  sēdē
Protokols Nr. 2

grozījumi apstiprināti Satversmes sapulcē
2025. gada 3. decembrī
Protokols Nr. 1  

DAUGAVPILS UNIVERSITĀTES SATVERSMES SAPULCES NOLIKUMS

1.	Satversmes sapulce ir Daugavpils Universitātes (DU) akadēmiskā, vispārējā personāla un studējošo pārstāvniecības institūcija, kuru uz trim gadiem ievēlē, aizklāti balsojot, no:
1.1.	profesoriem un pārējā akadēmiskā personāla - 35 pārstāvjus (70%);
1.2.	studējošajiem - 10 pārstāvjus (20%);
1.3.	vispārējā personāla - 5 pārstāvjus (10%).

2.	Pārstāvju skaitu no fakultātēm, institūtiem un struktūrvienībām nosaka DU Senāts.
Ja ievēlētie pārstāvji pārtrauc darba (studiju) attiecības ar DU, tad triju mēnešu laikā no attiecīgās personāla grupas ievēlē citus pārstāvjus. Satversmes sapulces delegātu atsauc tā personāla grupas sapulce, kas viņu ievēlējusi. Personāla grupas sapulces lēmumu 7 darba dienu laikā iesniedz Daugavpils Universitātes Satversmes sapulces priekšsēdētājam. (ar grozījumiem, kas izdarīti 03.12.2025., kas stājās spēkā 04.12.2025.)
3.	Satversmes sapulces priekšsēdētāju, vietnieku un sekretāru, atklāti balsojot, ievēlē Satversmes
sapulce.
4.	DU Satversmes sapulci sasauc:

4.1.	Satversmes pieņemšanai un grozīšanai vai atcelšanai;
4.2.	Satversmes sapulce pieņem un izdara grozījumus Senāta nolikumā, ievēlē Senātu, atsauc Senāta locekļus;
4.3.	ievēlē un atceļ rektoru, noklausās rektora pārskatu;
4.4.	apstiprina Akadēmiskās šķīrējtiesas nolikumu, ievēlē Akadēmisko šķīrējtiesu;
4.5.	pieņem DU Satversmes sapulces nolikumu, izdara grozījumus DU Satversmes sapulces nolikumā;
4.6.	Satversmes sapulce ir tiesīga pieņemt izskatīšanai un izlemšanai arī citus konceptuālus Daugavpils Universitātes darbības un attīstības jautājumus.

5.	Satversmes sapulci sasauc rektors vai Senāts ne retāk kā reizi trijos gados. Satversmes ārkārtas
sapulce jāsasauc agrāk, ja to pieprasa Senāts, rektors vai arī ne mazāk par vienu trešdaļu no Satversmes sapulces delegātu skaita.
6.	Satversmes sapulce ir pilntiesīga, ja tajā piedalās vismaz 2/3 vēlēto pārstāvju. Satversmes sapulces lēmumus pieņem ar klātesošo delegātu balsu vairākumu. Balsošanas procedūras jautājumus izlemj sapulcē.
7.	Satversmes sapulces dienu un dienas kārtību apstiprina DU Senāts, to paziņo kolektīvam vismaz
divas nedēļas pirms sapulces.
8.	Satversmes sapulces darbu organizē un nodrošina Satversmes sapulces priekšsēdētājs, vietnieks
un sekretārs.
9.	Satversmes sapulci vada Satversmes sapulces priekšsēdētājs vai viņa vietnieks.

10.	Satversmes sapulces lēmumu var pārsūdzēt 10 darba dienu laikā Akadēmiskajā šķīrējtiesā. Līdz Akadēmiskās šķīrējtiesas lēmuma pieņemšanai un tā apstiprināšanai Senātā Satversmes sapulces lēmuma darbība tiek apturēta.
11.	Satversmes sapulces darba organizēšanai ne vēlāk kā divas nedēļas pirms sapulces Senāts izveido Satversmes sapulces vēlēšanu komisiju. Balsu skaitīšanas komisiju izveido tieši Satversmes sapulcē, atklāti balsojot par tās sastāvu. (ar grozījumiem, kas izdarīti 03.12.2025., kas stājās spēkā 04.12.2025.)